Pseudoschoenionta

Se Systematisk inndeling

Pseudoschoenionta er en slekt av biller som tilhører den artsrike underfamilien Lamiinae i familien trebukker (Cerambycidae). Slekten omfatter bare én art.

 Utseende 
En ganske stor (ca. 25 millimeter), lang og tynn trebukk med en særegen kroppsform. Hode, pronotum og antennenes to innerste ledd er røde, dekkvingene og den ytre delen av antennene mørkgrå til svarte. Hodet er nesten like bredt som pronotum, bakerst halsaktig avsnørt med to svarte flekker i midten. Fasettøynene er kraftig nyreformede og omslutter antennefestene nesten helt. Pronotum er tønneformet uten tenner på sidene, litt bredere enn langt. Dekkvingene er noe bredere enn pronotum rett bak roten, men smalner så kraftig av slik at mesteparten av dekkvingene er ganske smale. Hver dekkvinge har to opphøyde lengderibber og flere punktrader. Antennene er litt over halvparten så lange som kroppen, beina ganske korte.

 Levevis 
Larvene lever vanligvis i stammene på storvokste urter.

 Utbredelse 
Arten er utbredt på Sumatra.

 Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien Chrysomeloidea Latreille, 1802 (=Phytophaga)
 Familien trebukker, Cerambycidae Latreille, 1802
 Underfamilien vedbukker, Lamiinae Latreille, 1825  
 Stammen Phytoeciini (inkludert Obereini)
 Slekten Pseudoschoeninonta Breuning, 1954 
 Pseudoschoenionta libellula (Jordan, 1894)

 Kilder 
 Katalog med utbredelsesdata 
 Liste over slektene

 Eksterne lenker 
 Bilde av arten



Kategori:Lamiinae
Kategori:Dyr formelt beskrevet i 1894
Kategori:Dyr formelt beskrevet av Stephan von Breuning
Kategori:Dyr formelt beskrevet av Karl Jordan